Annerle Barnard lees voor uit ‘Sindikaat’WAARSKUWING: Die uittreksel bevat krutaal wat nie geskik is vir sensitiewe lesers nie. “Dis ook ŉ aksiebelaaide jeugroman wat kinders sal boei,” vertel Annerle Barnard, skrywer van Sindikaat. “Dit sal hopelik kinders wat nie graag lees nie genoeg fassineer om die storie enduit te volg.” Die 16-jarige Paul is gewikkel in ŉ gevaarlike hofsaak. Dan ontdek hy per ongeluk ŉ smokkelary en dinge word baie gevaarlik vir hom en sy vriende, Adriaan en Karlien. ŉ Vlugtog deur Botswana en Zimbabwe volg – met die hulp van die voormalige verkenningsoldaat (recce) genaamd Bossie. Die vakansie, wat eintlik ŉ avontuur moet wees, ontaard in ŉ nagmerrie. Annerle Barnard, jeugfiksieskrywer (Foto: Annerle Barnard/Facebook) Annerle Barnard het gematrikuleer aan die Hoërskool Wolmaransstad en ŉ honneursgraad in Engels aan die Noordwes-Universiteit behaal, asook ŉ diploma in Hoër Onderwys. Aanvanklik het sy skoolgehou, maar haar later in die korporatiewe sektor begewe. Annerle is getroud en het twee sportiewe seuns en ’n wonderlike, ewe sportiewe, stiefdogter. Sy woon in Bloemfontein. Barnard se debuutroman, Sweepslag, het in 2019 verskyn. Dis ŉ spanningsverhaal met temas soos mensehandel, dwelmhandel en moord. Sindikaat, haar tweede jeugroman wat pas uitgegee is, is ŉ avontuurverhaal, en verken kwessies soos smokkelary. Dit is in 2019 met ŉ silwer Sanlamprys vir Jeuglektuur bekroon. Genre: Jeugfiksie Prys: R195,00* *Pryse onderworpe aan verandering Koop die boek en e-boek by NB-Uitgewers